“โตโยต้า-ฮอนด้า” หยุดผลิตรถยนต์โรงงาน “มาเลเซีย” ชั่วคราว หลังรัฐฯประกาศล็อกดาวน์ 14 วัน
"โตโยต้า-ฮอนด้า" สองผู้ผลิตรถยนต์ยักษ์ใหญ่ ประกาศระงับการผลิตรถยนต์ที่โรงงานในประเทศมาเลเซียชั่วคราว หลังรัฐบาลมาเลเซียประกาศใช้มาตรการล็อกดาวน์ทั่วประเทศเป็นระยะเวลา 14 วัน เหตุระบาดครั้งใหญ่ของไวรัสโควิด-19
"โตโยต้า-ฮอนด้า" ระงับผลิตรถยนต์ที่โรงงานมาเลเซียชั่วคราว หลังรัฐบาลประกาศล็อกดาวน์ทั่วประเทศ 14 วัน เหตุระบาดครั้งใหญ่ของไวรัสโควิด-19
1 มิ.ย. 2564

ผู้สื่อข่าวรายงานว่า เจ้าหน้าที่จากบริษัทโตโยต้า มอเตอร์ และฮอนด้า มอเตอร์ ประกาศระงับการผลิตรถยนต์ที่โรงงานในประเทศมาเลเซีย หลังจากรัฐบาลมาเลเซียประกาศล็อกดาวน์ทั่วประเทศเป็นระยะเวลา 2 สัปดาห์เพื่อยับยั้งการแพร่ระบาดของโรคโควิด-19 เนื่องจากรัฐบาลมาเลเซียกำหนดให้อุตสาหกรรมยานยนต์ในประเทศต้องรักษาจำนวนพนักงานเอาไว้ไม่เกิน 10% ของจำนวนทั้งหมดโตโยต้าและฮอนด้า จึงพิจารณาแล้วเห็นว่า จำนวนพนักงานที่เหลืออยู่นั้น ไม่เพียงพอที่จะเดินสายการผลิตต่อไปได้ จึงได้ตัดสินใจระงับการผลิตชั่วคราว
อนึ่ง โตโยต้ามีโรงงาน 2 แห่งในรัฐสลังงอร์ ขณะที่ฮอนด้ามีโรงงานผลิตมอเตอร์ไซค์ในรัฐปีนัง และโรงงานผลิตรถยนต์ในรัฐมะละกา ซึ่งเจ้าหน้าที่ของทั้งสองบริษัทระบุว่า แม้ตอนนี้จะต้องระงับการขายรถยนต์ใหม่ไปก่อน แต่การบริการดูแลหลังการขายสำหรับลูกค้าเก่าจะยังดำเนินต่อไปตามปกติโดยนายมูห์ยิดดิน ยัสซิน นายกรัฐมนตรีมาเลเซีย ประกาศล็อกดาวน์ทั่วประเทศระหว่างวันที่ 1-14 มิถุนายน เพื่อควบคุมการแพร่ระบาดของไวรัสโควิด-19 ซึ่งมาตรการล็อกดาวน์ดังกล่าวจะจำกัดกิจกรรมทั่วประเทศ โดยจะมีเพียงภาคเศรษฐกิจและบริการที่มีความจำเป็นเท่านั้นที่จะสามารถดำเนินการต่อไปได้
ทั้งนี้ มาเลเซียเผชิญกับความยากลำบากในการควบคุมการแพร่ระบาดของโควิด-19 โดยนายแพทย์ นูร ฮิชาม อับดุลลอฮ์ อธิบดีกระทรวงสาธารณสุขมาเลเซียเปิดเผยว่า สถานการณ์การแพร่ระบาดของโรคโควิด-19 ที่รุนแรงขึ้นและมีผู้ป่วยใหม่สูงเป็นประวัติการณ์ในมาเลเซียในขณะนี้ ซึ่งอาจให้แพทย์ต้องสงวนเตียงไว้สำหรับผู้ป่วยที่มีโอ